# Paskaidrojuma raksts

**Aizkraukles novada pašvaldības domes 2025. gada18.jūnija saistošajiem noteikumiem Nr.2025/…..**

**"Par Aizkraukles novada pašvaldības medību tiesību piešķiršanas kārtību"**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Mērķis un nepieciešamības pamatojums | 1..1. Saistošo noteikumu "Par Aizkraukles novada pašvaldības medību tiesību piešķiršanas kārtību”(turpmāk-saistošie noteikumi), mērķis ir noteikt vienotu kārtību medību tiesību piešķiršanai Aizkraukles novada pašvaldības (turpmāk arī – pašvaldības) īpašumā un tiesiskajā valdījumā esošajās zemes vienībās, paredzot, ka pašvaldība medību tiesības nodod vienai personai, noslēdzot rakstveida līgumu par medību tiesību nodošanu lietošanā par noteiktu nomas maksu.  1.2. Pašvaldību likuma 5.panta pirmajā un otrajā daļā noteikts, ka pašvaldība savas administratīvās teritorijas iedzīvotāju interesēs var brīvprātīgi īstenot iniciatīvas ikvienā jautājumā, ja tās nav citu institūciju kompetencē un šādu darbību neierobežo citi likumi. Brīvprātīgo iniciatīvu izpildes kārtību nosaka un finansējumu nodrošina pašvaldība. Pašvaldību likuma 44. panta otrā daļa dod tiesības pašvaldībai izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru Kabineta noteikumos paredzēto funkciju izpildes kārtību  Atbilstoši Pašvaldību likuma 73. panta ceturtā daļai, kas nosaka, ka pašvaldībai ir tiesības iegūt un atsavināt kustamo un nekustamo īpašumu, kā arī veikt citas privāttiesiskās darbības, ievērojot likumā noteikto par rīcību ar publiskas personas finanšu līdzekļiem un mantu. Publiskas personas finanšu līdzekļu un mantas izšķērdēšanas novēršanas likuma 3. panta 2. apakšpunkts nosaka, ka publiska persona, kā arī kapitālsabiedrība rīkojas ar finanšu līdzekļiem un mantu lietderīgi, tas ir, manta atsavināma un nododamā īpašumā vai lietošanā citai personai par iespējami augstāko cenu.  Lai efektīvāk un racionālāk pašvaldība varētu izskatīt un pieņemt lēmumu par medību tiesību piešķiršanu uz pašvaldības īpašumā vai tiesiskajā valdījumā esošajām zemes vienībām, nepieciešams izdot saistošos noteikumus, kas nosaka šādu kārtību un maksu par medību tiesību iegūšanu.  1.3. Šobrīd Aizkraukles novada pašvaldībā medību tiesību piešķiršanas kārtību regulē Aizkraukles novada domes 2022.gada 15.septembra sēdes lēmums Nr.580 (protokols Nr.19.,8.p) un ar šo lēmumu apstiprinātie Noteikumi Nr.2922/59 “Par Aizkraukles novada pašvaldības medību tiesību nomas piešķiršanas kārtību”.  1.4.Aizkraukles novada pašvaldība realizējot brīvprātīgās iniciatīvas, izdod saistošos noteikumus "Par Aizkraukles novada pašvaldības medību tiesību piešķiršanas kārtību", lai efektīvāk un racionālāk izskatītu un pieņemtu lēmumus par medību tiesību piešķiršanu uz pašvaldības īpašumā vai tiesiskajā valdījumā esošajām zemes vienībām, kā arī, lai nodrošinātu normatīvajā regulējumā ietverto nosacījumu publiskai personai rīkoties ar finanšu līdzekļiem un mantu lietderīgi. Aizkraukles novada pašvaldība vēlas piešķirt medību tiesības pašvaldības īpašumā un tiesiskajā valdījumā esošajās zemes vienībās, nododot tās vienai personai un noslēdzot rakstveida līgumu par medību tiesību nodošanu lietošanā uz termiņu, kas nav īsāks par 1 (vienu) gadu, bet ne ilgāk kā uz 10 (desmit) gadiem (un nosakot, ka par medību tiesībām jāmaksā nomas maksa par 1 (vienu) ha gadā – 0,30 *euro* bez pievienotās vērtības nodokļa.  1.5. Ņemot vērā iepriekšminēto normatīvo aktu regulējumu, citu iespējamo alternatīvu nav, lai noteiktu tiesisko regulējumu minētajā jautājumā. |
| 2. Fiskālā ietekme uz pašvaldības budžetu | 2.1.Nosakot maksu par medību tiesību iegūšanu ar pašvaldības dome slēmumu, pašvaldības budžeta pieaugs ieņēmumi, ņemot vērā noslēgtos līgumus par samaksu 0,30 euro par/ha gadā līdz 2025.gada 31.decembrim, bet ar 2026.gada 1.janvāri 0,40 euro par /ha.  2.2.nav paredzēta ietekme uz citām pozīcijām budžeta ieņēmumu vai izdevumu daļā.  2.3. Lai nodrošinātu saistošo noteikumu izpildi, nav nepieciešami papildus resursi sakarā ar jaunu institūciju vai darba vietu veidošanu. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 3.1.Sociālā ietekme – saistošo noteikumu izdošanā paredzama tieša ietekme mednieku tiesību izmantotājiem, jo medību tiesības pašvaldības īpašumā un tiesiskajā pašvaldības teritorijā, kā arī plānotā regulējuma ietekme uz konkurenci.  3.2. Uz vidi – ar saistošo noteikumu īstenošanu netiek izraisītas tiešas vai netiešas pārmaiņas vidē.  3.3. Ietekme uz iedzīvotāju veselību – saistošo noteikumu īstenošana neietekmēs cilvēku veselību.  3.4. Ietekme uz uzņēmējdarbības vidi pašvaldības teritorijā – uzņēmējdarbības vidi pašvaldības teritorijā saistošie noteikumi neietekmē, jo neskar šo jomu.  3.5.Ietekme uz konkurenci – saistošie noteikumi neietekmē konkurenci, jo neskar šo jomu. |
| 4. Ietekme uz administratīvajām procedūrām un to izmaksām | Saistošo noteikumu izpildi attiecībā uz medību tiesību piešķiršanu nodrošinās Aizkraukles novada pašvaldības Centrālā pārvalde.  Papildus administratīvās procedūras – esošo medību tiesību lietotāju brīdināšanu par izmaiņām, izsoļu organizēšana. |
| 5. Ietekme uz pašvaldības funkcijām un cilvēkresursiem | Saistošie noteikumi nosaka, ka medību tiesību līgumi, kuriem nav noteikts vai ļoti garš termiņš, kā arī nebija noteikta maksa ,kas tiek pārskatīta atbilstoši saistošajos noteikumos noteiktajam. Papildus darbs būs saistīts ar spēkā esošo medību tiesību līgumu pārstrādāšanu jaunā redakcijā, kā arī informācijas aprites nodošana starp pašvaldību un medību tiesību lietotāju. |
| 6. Informācija par izpildes nodrošināšanu | Saistošo noteikumu kontroli uzraudzīs Aizkraukles novada pašvaldība. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir nepieciešams minētā mērķa sasniegšanai.  Pašvaldības izraudzītā rīcība ir atbilstoša augstākstāvošiem normatīviem aktiem. Saistošie noteikumi ir piemēroti iecerētā mērķa sasniegšanas nodrošināšanai. |
| 8. Izstrādes gaitā veiktās konsultācijas ar privātpersonām un institūcijām | Atbilstoši Pašvaldību likuma 46. panta trešajai daļai, lai informētu sabiedrību par saistošo noteikumu projektu un dotu iespēju izteikt viedokli, saistošo noteikumu projekts un tam pievienotais paskaidrojuma raksts no 2025. gada 25.jūnija līdz 2025. gada 7.jūlijam tiek publicēts Aizkraukles novada pašvaldības tīmekļvietnē www.aizkraukle.lv sadaļas "Pašvaldība" apakšsadaļā "Normatīvie akti" "Saistošo noteikumu projekti". |

Aizkraukles novada domes priekšsēdētājs